ΓΡΑΠΤΗ ΕΡΩΤΗΣΗ E-2202/99

υποβολή: Luis Berenguer Fuster (PSE) προς την Επιτροπή

(29 Νοεμβρίου 1999)

Θέμα: Πρωτοβουλίες της Επιτροπής σε σχέση με τα δικαιώματα των καταναλωτών όσον αφορά τα συμβάσεις με αεροπορικές εταιρείες

Η φιλελευθεροποίηση στον τομέα των αεροπορικών μεταφορών είχε σημαντικά οφέλη για τους καταναλωτές, ιδίως επειδή έχουν περισσότερες επιλογές όσον αφορά την αεροπορική εταιρεία που θα χρησιμοποιήσουν και τους προσφέρονται καλύτερες τιμές. Ωστόσο, πολύ συχνά, η ακατάλληλη απορρύθμιση μπορεί να καταλήξει σε αρνητικά αποτελέσματα που οφείλονται στη συμφόρηση του εναέριου χώρου και στην ανεπάρκεια των αεροδρομικώνποδομών. Τούτο δημιουργεί επίσης προβλήματα στους καταναλωτές που καθυστερούν να πετάξουν, χάνουν την πτήση τους ή αντιμετωπίζουν άλλες ανωμαλίες. ταν προκύπτουν τέτοια προβλήματα, οι αεροπορικές εταιρείες αρνούνται την ευθύνη τους και επικαλούνται τα μικρά γράμματα της σύμβασης συμμετοχής.

Σκοπεύει η Επιτροπή να αναλάβει κάποια πρωτοβουλία προκειμένου να αναγνωρισθεί η ευθύνη των αεροπορικών εταιρειών και να δίδονται αποζημιώσεις στους επιβάτες σε περιπτώσεις μη τήρησης του ωραρίου ή απώλειας αποσκευών εξαιτίας των εν λόγω εταιρειών;

Απάντηση της κας de Palacio εξ ονόματος της Επιτροπής

(19 Ιανουαρίου 2000)

Η Επιτροπή πρόκειται να αρχίσει διαβουλεύσεις μεγάλης κλίμακος σχετικά με τα δικαιώματα των επιβατών των αεροπορικών εταιρειών στην Κοινότητα, προκειμένου να προβεί σε πλήρη εκτίμηση της ισχύουσας κατάστασης και να αναπτύξει νέα στρατηγική προσέγγιση στο ζήτημα αυτό κατά το επόμενο έτος. Πρόκειται να κυκλοφορήσει έγγραφο διαβούλευσης στο άμεσο μέλλον. Θα ζητεί τις απόψεις τόσο της βιομηχανίας όσο και των καταναλωτών σχετικά με τις καθυστερήσεις και τις αποσκευές, καθώς επί πολύ ευρύτερης σειράς άλλων ζητημάτων. Πρόκειται να αναληφθεί δράση ανάλογα με τις αντιδράσεις που θα παραληφθούν. Ειδική δράση για την παροχή πληροφοριών στους επιβάτες έχει ήδη εγκριθεί προκειμένου να ξεκινήσει τους επόμενους μήνεςποχρεωτική δημοσίευση των δεικτών ακριβείας όσον αφορά τις αεροπορικές εταιρείες και τα αεροδρόμια.

Υπάρχει ήδη διάταξη στο κοινοτικό δίκαιο σχετικά με αποζημίωση προς τους καθυστερημένους επιβάτες, οι οποίοι καταφθάνουν αργά στον προορισμό τους, λόγω του ότι η αεροπορική εταιρεία είχεπερπληρώσει το αεροσκάφος. Τέτοιου είδους επιβάτες δικαιούνται άμεσης αποζημίωσης μέχρι300 βάσει του κανονισμού ΕΟΚ αριθ. 295/91 του Συμβουλίου της 4ης Φεβρουαρίου 1991 για τη θέσπιση κοινών κανόνων σχετικών με σύστημα αντισταθμιστικών παροχών σε περίπτωση άρνησης επιβίβασης κατά τις τακτικές αεροπορικές μεταφορές(1). Πρόκειται σύντομα να εγκριθεί πρόταση(2) τροποποίησης του κανονισμού, για τη βελτίωση του επιπέδου αποζημίωσης και επέκτασής του ώστε να καλύπτει επιβάτες που καθυστερούν λόγω του ότι η αεροπορική εταιρεία ακυρώνει την πτήση τους. Η περαιτέρω επέκταση της αποζημίωσης απαιτεί προσεκτική εξέταση, δεδομένου ότι μεγάλο ποσοστό καθυστερήσεων οφείλονται σε παράγοντες που είναι σίγουρα πέρα από τον έλεγχο των αεροπορικών εταιρειών, ιδίως καθυστερήσεις λόγω εναέριας κυκλοφορίας.

Όσον αφορά τις αποσκευές, η σύμβαση της Βαρσοβίας του 1929 καθορίζει κατώτατα μέγιστα όρια περίπου17 ανά κιλό όσον αφορά την ευθύνη των αεροπορικών εταιρειών για τυχόν απώλειες ή καταστροφή κατά τη διάρκεια διεθνών ταξιδιών. Η νέα σύμβαση του Μοντρεάλ του Μαΐου 1999 αυξάνει το όριο αυτό περίπου σε1300 ανά επιβάτη. Αποζημίωση πέραν των ορίων αυτών είναι δυνατή μόνο σε περιπτώσεις κατά τις οποίες ο επιβάτης έχει συμφωνήσει γιαψηλότερο ποσό εκ των προτέρων με την εταιρεία και κατέβαλε τυχόν επιπλέον τέλη που είναι απαραίτητα για την κάλυψη επιπλέον ασφάλειας. Η Επιτροπή πρόκειται ναποβάλει πρόταση κοινοτικής επικύρωσης και εφαρμογής της νέας συμβάσεως του Μοντρεάλ κατά τις αρχές του 2000.

(1) ΕΕ L 36 της 8.2.1991.

(2) COM(98)580 τελικό.